CELEX: 32008R0628
Language: lt
Date: 2008-07-02 00:00:00
Title: 2008 m. liepos 2 d. Komisijos reglamentas (EB) Nr. 628/2008, kuriuo iš dalies keičiamas Tarybos reglamentas (EB) Nr. 1898/2006, nustatantis išsamias Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos įgyvendinimo taisykles

3.7.2008   
            
            
               LT
            
            
               Europos Sąjungos oficialusis leidinys
            
            
               L 173/3
            
         
      KOMISIJOS REGLAMENTAS (EB) Nr. 628/2008
   2008 m. liepos 2 d.
   kuriuo iš dalies keičiamas Tarybos reglamentas (EB) Nr. 1898/2006, nustatantis išsamias Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos įgyvendinimo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 16 straipsnio g punktą,
   kadangi:
   
               (1)
            
            
               Komisijos reglamento (EB) Nr. 1898/2006 (2) V priede pateikiamas Bendrijos simbolių ir nuorodų, kuriais galima ženklinti produktų, kurių pavadinimai įregistruoti kaip saugomos kilmės vietos ar saugomos geografinės nuorodos, pakuotes ar etiketes, aprašymas.
            
         
               (2)
            
            
               Minėti simboliai padėjo geriau panaudoti saugomas geografines nuorodas ir saugomas kilmės vietos nuorodas, o vartotojams suteikė galimybę lengviau atpažinti produktus, kurių savybės susijusios su jų kilme.
            
         
               (3)
            
            
               Dabar naudojamiems su saugomomis kilmės vietos ir saugomomis geografinėmis nuorodomis susijusiems simboliams taikomi vienodi formos, spalvos ir dizaino reikalavimai. Juos galima atskirti tik pagal minėtų simbolių viduje pateiktus užrašus.
            
         
               (4)
            
            
               Atsižvelgiant į patirtį, įgytą patvirtinus minėtus simbolius ir siekiant platesnio jų panaudojimo, tikslinga aiškiau atskirti vartotojams skirtus saugomos kilmės vietos nuorodos ir saugomos geografinės nuorodos simbolius. Reikėtų abu minėtus simbolius vaizduoti skirtingomis spalvomis.
            
         
               (5)
            
            
               Siekiant, kad pakeitus Bendrijos simbolių spalvas atitinkami gamintojai ir kitokios ekonominės veiklos vykdytojai ekonomiškai nenukentėtų, reikia nustatyti pereinamąjį laikotarpį, kuriuo būtų leidžiama naudoti simbolius, atitinkančius iki šio reglamento įsigaliojimo taikytus reikalavimus.
            
         
               (6)
            
            
               Šiame reglamente numatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1898/2006 V priedas iš dalies pakeičiamas pagal šio reglamento priedą.
   2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   Tačiau pakuotės ar etiketės su Bendrijos simboliais, atitinkančiais reglamento (EB) Nr. 1898/2006 V priedo reikalavimus iki šio reglamento įsigaliojimo, gali būti toliau naudojamos iki 2010 m. gegužės 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. liepos 2 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12. Reglamentas, iš dalies pakeistas Komisijos reglamentu (EB) Nr. 510/2008 (OL L 149, 2008 6 7, p. 61).
   
      (2)  OL L 369, 2006 12 23, p.1.
   
      PRIEDAS
      Reglamento (EB) Nr. 1898/2006 V priedo 1, 2 ir 3 punktai keičiamos šiuo tekstu:
      
         „1.   SPALVOTI ARBA JUODAI BALTI BENDRIJOS SIMBOLIAI
         Naudojamos tiesioginės spalvos (Pantone) arba keturspalvis procesas. Standartinės spalvos:
         
                     Bendrijos simbolis „Saugoma kilmės vietos nuoroda“, taikant pantone:
                     
                        
                     
                        
                  
                  
                     Bendrijos simbolis „Saugoma geografinė nuoroda“ , taikant pantone:
                     
                        
                     
                        
                  
               
            
         Bendrijos simboliai naudojant keturspalvį procesą
         
                     Bendrijos simbolis „Saugoma kilmės vietos nuoroda“ naudojant keturspalvį procesą:
                     
                        
                     
                        
                  
                  
                     Bendrijos simbolis „Saugoma geografinė nuoroda“ naudojant keturspalvį procesą:
                     
                        
                     
                        
                  
               Juodai balti Bendrijos simboliai:
         
            
         2.   BENDRIJOS SIMBOLIŲ NEGATYVINIS ATVAIZDAS
         Jeigu pakuotės ar etiketės fono spalva yra tamsi, logotipo negatyvinis atvaizdas gali būti sukuriamas panaudojant pakuotės ar etiketės fono spalvą.
         
            
         3.   KONTRASTAS FONO SPALVOMS
         Jeigu naudojamas spalvotas arba spalvinį foną turintis simbolis, ir todėl jį sunku įskaityti, aplink simbolį turėtų būti apibrėžiamas išorinis apskritimas, kad būtų didesnis kontrastas fono spalvoms.
         
                     Bendrijos simbolis „Saugoma kilmės vietos nuoroda“
                     
                        
                  
                  
                     Bendrijos simbolis „Saugoma geografinė nuoroda“
                     
                        “